tomron87/hebrew-wikipedia-sentences-corpus huggingface dataset:
פדרציית הסחר משכנעת מספר רב של מערכות שמש להתבדל מהרפובליקה ובאמצעות צבא דרואידים גדול מכריזה עליה מרד ומתחילה להתנקש בסנאטורים.
בעוד אבי-וואן נשלח לרדוף אחר המתנקש, אנאקין מקבל תפקיד לא קרבי – עליו לנסוע עם פאדמה לכוכב הבית שלה בנאבו ולשמש כשומר ראשה עקב מספר ניסיונות שנעשו להתנקש בה.
במהלך מרדפו אחרי המתנקש המסתורי, אובי-וואן מגיע לכוכב קאמינו המסתורי, שם הוא מגלה שנעשתה הזמנה של צבא משובטים עבור הרפובליקה בידי אביר ג'די שנפטר לפני מספר שנים, וזאת על מנת לאסור מלחמה על הבדלנים.
אובי-וואן נתקל שם במתנקש ג'נגו פט, ששימש כמקור לכל המשובטים, ומנהל איתו קרב.
פט מצליח לברוח אך אובי-וואן, באמצעות מתקן ביות, עוקב אחריו לכוכב ג'נוסיס.
בג'נוסיס מגלה אובי-וואן שמאחורי המרד וההתנקשויות של פדרציית הסחר עומד אביר ג'די לשעבר בשם הרוזן דוקו.
אובי-וואן מספיק לדווח למועצת הג'די אך נלכד בידי השומרים.
בזמן שאנאקין שומר על פאדמה הוא חושף בפניה את אהבתו.
פאדמה דוחה את חיזוריו בטענה שהזיווג ביניהם איננו אפשרי: הוא שייך לג'דיי (שנשבעים לחיי בדידות) והיא סנאטורית.
דחייה זו מכעיסה את אנאקין ומעמתת אותו בין חובתו לחיבתו.
לבסוף, פאדמה לא יכולה להכחיש את אהבתה ולעמוד בפניו והשניים מתנשקים.
לאידיליה מפריעה תחושה חזקה בקרב אנאקין שאמו במצוקה.
הוא נוטש את משמרתו וטס לטטואין, שם הוא מגלה שאמו שוחררה מעבדות, התחתנה והולידה אח חורג בשם אוון (הדוד שמגדל את לוק בפרק 4).
הוא מגלה שאימו נחטפה על ידי שבט של אנשי חול ועונתה על ידם, נמצאת על ערש דווי והוא אינו יכול למנוע ממנה למות.
בזעמו הרב וכאבו העצום הוא טובח כנקמה בכל שבט אנשי החול הטוסקנים שהיו אחראים למותה, כולל הנשים והילדים.
ברגע זה יודה חש הפרעה חמורה ב"כוח" מכיוונו של אנאקין.
אנאקין חוזר שבור ומתוודה בפני פאדמה על מעשיו והיא מנחמת אותו.
במהלך שיחות הנפש עמה אנאקין מדבר על הצורך בכוח מוחלט ושלטון אבסולוטי כדי לעשות טוב, למנוע מוות של חפים מפשע ולהילחם ברשע.
פאדמה מדגישה בפניו את חשיבות הדמוקרטיה.
בינתיים, מאסטר-ג'דיי מייס וינדו יוצא בראש משלחת לג'נוסיס על מנת לחלץ את אובי-וואן.
גם אנאקין ופאדמה טסים לשם, משהם לומדים שאובי-וואן בצרה.
בינתיים, עוזריו של פלפטין משכנעים את ג'אר-ג'אר, ששימש כממלא מקומה של פאדמה בסנאט, ליזום הצבעה שתעניק לקנצלר פלפטין סמכויות חירום שבאמצעותן הוא יוכל לזמן את צבא המשובטים שהתגלה רק לאחרונה.
בג'נוסיס, הרוזן דוקו מנסה לשכנע את אובי-וואן להצטרף אליו, ומזהיר אותו שבסנאט שולט סית' – דארת' סידיוס.
אנאקין ופאדמה נוחתים על הכוכב אך מהר מאוד נשבים גם כן ונידונים ביחד עם אובי-וואן למוות.
הם נשלחים לזירת ספורט כדי להיות מחוסלים בידי אוסף חיות טרף מוזרות, בהוצאה להורג פומבית להנאת המקומיים.
אנאקין, פאדמה ואובי-וואן מצליחים להשתחרר ולהתעמת עם המפלצות בהצלחה, אך דוקו משלח בהם מאות דרואידים.
אבירי הג'דיי, שהתחבאו בקהל, נחלצים לעזור ומייס ווינדו אף הורג את ג'נגו פט, אך לאט לאט מספרם הרב של הדרואידים מטה את הכף.
ברגע שהתבוסה נראית בלתי נמנעת מגיע יודה עם צבא המשובטים ומטה את הכף לטובת כוחות הרפובליקה.
אנאקין ואובי-וואן רודפים אחרי הרוזן דוקו ומתעמתים איתו בתוך האנגר סודי.
במהלך הקרב אובי-וואן נפצע ואנאקין מאבד את ידו.
למזלם, יודה מגיע בזמן כדי למנוע מדוקו לחסלם.
הוא מצליח לעמוד מול התקפותיו של דוקו ואף לבלום את ברקיו.
דוקו מבין שיודה חזק מידי עבורו, מפיל עמוד אבן על הג'דיי ובורח בזמן שיודה מונע מגוש האבן להתרסק על השניים.
בחזרה בקורוסאנט, אובי-וואן מספר למועצת הג'דיי את מה שדוקו אמר לו: שדארת' סידיוס שולט בסנאט.
יודה מהסס להאמין לכך אך מאחר שהצד האפל מערפל את הכול הוא ומייס וינדו מסכימים שיש לשמור על חשדנות בריאה ולעקוב מקרוב אחרי התנהלות הסנאט.
בסצנת הסיום של הסרט רואים את הקנצלר פלפטין, הסנאטור בייל אורגנה ואת נאמני הרפובליקה צופים בצבא המשובטים עולים על ספינות חלל כדי להילחם בבדלנים.
בכוכב נאבו אנאקין ופאדמה מתחתנים למרות איסור הקוד של אבירי הג'דיי.
שם רואים שידו של אנאקין הוחלפה ביד ביונית.
הסצנה הוסרטה בוילה בלבינלו, בעיירה טרמצינה באגם קומו באיטליה.
הסרט לעומת קודמו קיבל ביקורות פחות קשות, באתר rotten tomatoes הוא קיבל דירוג של 65%.יותר מקודמו שקיבל דירוג של 55%
לעומת זאת, חלק מהמעריצים מחשיבים את "מתקפת המשובטים" לסרט החלש מכל סרטי "מלחמת הכוכבים" ולא "אימת הפנטום".
זאת בשל המשחק הממוצע, עלילה לא מספיק טובה, דיאלוגים גרועים והרומן בין אנאקין לפאדמה.
ב-DVD, ישנן עוד שמונה סצנות שנחתכו בעריכה:
נאומה של פאדמה בסנאט, לאחר ניסיון ההתנקשות, ואודות הקמת צבא לרפובליקה
חדר ניתוח חפצים במקדש הג'דיי, בו אובי-וואן נותן את החץ הרעיל שנמצא על גופתה של זאם וויזל
אובי-וואן ומייס ווינדו ברציף נחיתת והמראת החלליות במקדש הג'דיי, דנים אודות קאמינו
סצנת הגעה נוספת לכוכב נאבו
מלחמת המחנות היה אחד מהסכסוכים הפנימיים במהלך מלחמת האזרחים בלבנון, כשהמיליציה השיעית אמל צרה על מחנות הפליטים הפלסטיניים.
ההערכה הרשמית הלבנונית אמדה את מספר ההרוגים במלחמת המחנות על 3,781 איש.
כ-25 פלסטינים ברחו לדרום המדינה לאזורי שליטת הדרוזים, עם זאת לא הצליח אמל לכבוש אף אחד ממחנות הפליטים הפלסטיניים.
לעיתים מתוארת מלחמת האזרחים כאחת שהתנהלה בין הנוצרים למוסלמים, אולם היא הייתה סכסוך רב עדתי ודתי, בו היו כמעט באותה מידה סכסוכים פנים-דתיים; מלחמת המחנות הייתה אחת ממלחמות קטנות אלו, שנערכה בין מאמיני אותה דת, אם כי מפלגים שונים.
ניתן להשוות את מלחמת המחנות למאבק של שנת 1990 בין הכוחות הלבנונים, המיליציה הנוצרית-מרונית, לבין מישל עון מפקד הצבא הלבנוני, המרוני גם הוא.
במהלך מלחמת העצמאות של ישראל, מאות אלפים מתושביה הערבים נסו לדרום לבנון.
פלסטינים בעלי ממון ומקצוע הורשו לגור בערים, ולנהל חיים תקינים; אולם מרביתם, שהיו עניים וחסרי מקצוע, הושמו במחנות פליטים צפופים, ולא זכו לאזרחות לבנונית.
לאחר הקמתו של אש"ף, הפלסטינים בלבנון החלו להקים יחידות חמושות, שגרמו לניכור כלפי הפלסטינים, מצד הלבנונים המקומיים.
יחידות אלו נהגו להקים מחסומים, בהן הלבנונים חויבו לשלם "אגרה" לתמיכה במאבק הפלסטיני.
בשלהי שנות ה-60 החלו הקבוצות הפלסטיניות להשתלט על דרום לבנון, ולהופכה למעשה למדינה משלהם, ממנה יצאו להתקפות טרור על ישראל.
למרות תמיכתם של השיעים הלבנונים במאבקם של הפלסטינים בישראל, התנהלותם של פלגיי אש"ף הקיצוניים יותר בדרום לבנון, גרמה לשיעים רבים להתרעם על נוכחותם של הפלסטינים.
במהלך מבצע שלום הגליל, ישראל הבריחה את יאסר ערפאת ולוחמים פלסטינים אחרים ב-1982; אולם ערפאת שב ללבנון חצי שנה מאוחר יותר, והתבסס בטריפולי (עיר חוף בצפון).
בשלב זה, החליט חאפז אל-אסד, נשיא סוריה לגרש את ערפאת מלבנון.
חאפז אל-אסד היה מעוניין להשתלט על אש"ף בשל התנהלותם הפזיזה של הלוחמים בלבנון, שבמתקפותיהם נגד ישראל עלולים היו לגרור פלישה ישראלית נוספת ללבנון.
כמו כן, רצה לזכות בשליטה גדולה יותר על אש"ף, בשל חששו ליציבות משטרו של המיעוט העלווי בסוריה, מצידם של הפלסטינים הסונים שעלולים לעודד את מרידותיהם הנוספות של סונים קיצונים בארצו .
מלכתחילה עודדה סוריה את ארגוני הפלסטינים משטחה להיכנס ללבנון, ביניהם א-סאעקה, החזית העממית לשחרור פלסטין - המפקדה הכללית וחברים פרו סוריים של פת"ח בהנהגתו של אבו מוסא, והקימה לצורך זה את "חזית הישע הלאומית הפלסטינית" שאיגדה את התנועות השונות.
אולם, בנות בריתה של סוריה היו חזקות רק באזורים בהם סוריה שלטה, כדוגמת הבקאע.
באזורים מעבר לשליטתה של דמשק, התברר במהרה כי הארגונים הפלסטיניים העצמאיים, כמו פת"ח, החזית הדמוקרטית" והחזית העממית זכו לתמיכה רבה יותר.
על כן, אסד גייס את אלוף-משנה אבו מוסא, כדי לגרש את ערפאת מלבנון.
אבו מוסא היה חבר בפת"ח, שהשתמש בנכונותו של ערפאת לנהל משא ומתן עם ישראל, כתואנה למאבק עמו.
בנובמבר 1983, פלגי פת"ח המורדים של אבו מוסא נלחמו בפלגיו של ערפאת במשך חודש בטריפולי, עד שערפאת עזב שוב, הפעם לתוניס.
לאכזבתו של אסד, כוחותיו של ערפאת התגנבו חזרה ללבנון במהלך השנתיים הבאות, והסתתרו במחנות הפליטים הפלסטיניים בדרום.
עם חזרתם של לוחמים פלסטינים לדרום, חרדתו של אסד גברה, לאור חששו כי פעולות טרור חדשות של פת"ח יגרמו לפלישה ישראלית נוספת.
הפעם, אסד החל לתמוך במיליציה השיעית החזקה אמל, במאבקן נגד הפלסטינים בדרום.
מטרת שותפותו עם אמל הייתה להבטיח את שליטתו של המלאה על לבנון, בעזרתם של כוחות מקומיים.
התועלת שהשיגה אמל מהשותפות הייתה נקמה על עשורים של התנהלות חצופה ויהירה של הפלסטינים בדרום לבנון, אזור מחייתם של מרבית השיעים.
הפלסטינים הטרידו של התושבים הלבנונים, גבו "מיסים" למאבקם, וביצעו מתקפות טרור, שגרמו לתגובות ישראליות חריפות במקום מחייתם של השיעים.
מטרה נוספת הייתה הגברת עוצמתה של המיליציה בסיוע סורי, שתגדיל את השפעתם של השיעים שנחשבו לעדה המקופחת והגדולה ביותר בלבנון.
באותה עת המיליציה הייתה זקוקה לתמיכה גם בשל מאבקה עם המפלגה הסוציאליסטית הפרוגרסיבית של הדרוזים באזור השוף, שזכו לתמיכתם של הפלסטינים.
לאחר נסיגתו של הכוח הרב לאומי מביירות (בעקבות מספר פיגועי טרור קטלניים נגד גופים מערביים), בפברואר 1984, אמל והמפלגה הסוציאליסטית פרוגרסיבית הדרוזית השתלטו על מערב ביירות.
אמל הקימו מספר מאחזים מסביב למחנות הפליטים הפלסטיניים בביירות ובדרום המדינה.
ב-15 באפריל 1985 אמל והמיליציה הדרוזית תקפו את האל-מורביטון, המיליציה הסונית החזקה ביותר, ובת בריתה של אש"ף בלבנון.
אל-מורביטון הושמדה במהלך הלחימה, ומנהיגה איברהים קוליאט ברח לגולה.
ב-19 במאי 1985, חילופי אש כבדים פרצו בין אמל לפלסטינים על השליטה במחנות הפליטים סברה, שתילה ובורג' אל-ברנג'יה בפאתי ביירות.
אמל נתמכה על ידי החטיבה השישית של צבא לבנון שהורכבה מחיילים שיעים, וגם מספר גדודים של החטיבה השמינית שמרבית חייליה היו נוצרים, שהוצבה במזרח ביירות.
בשל לחץ סובייטי וערבי על סוריה, הוחלט על כינוס חירום של הליגה הערבית בנושא ב-8 ביוני, שגרם לאמל להכריז על הפסקת אש חד צדדית יום לאחר נפילת המחנה לידיהם.
עם זאת, לחימה בעצימות נמוכה נמשכה בשתילה ובבורג' אל-ברנג'יה.
הפלסטינים השתלטו מחדש על חלק משתילה סביב המסגד.
אל בורג' אל-ברנג'יה לא חדרו כוחות אמל, אולם המחנה נותר תחת מצור של אמל, שמנע הכנסת אספקה למחנה, ויציאת תושבים ממנו.
בתום הלחימה, מרבית מחנות הפליטים הפכו לעיי חורבות.
מספר הקורבנות של הלחימה במהלך חודש זה אינו ידוע, אם כי מוערך כגבוה.
לחץ בינלאומי גרם לחתימה על הסכם הפסקת אש בין אמל לפלסטינים ב-17 ביוני בדמשק.
עימותים לא-סדירים פרצו שוב בין הצדדים בספטמבר 1985 ולמשך שבוע החל מה-29 במרץ 1986. בצידון אמל תקף קבוצות פלסטיניות שניסו להתארגן מחדש בדרום לבנון.
המצב נותר מתוח ולחימה ספורדית בין אמל לפלסטינים התרחשה שוב בספטמבר 1985 ומרץ 1986. שנה בדיוק לאחר הקרב הראשון, ב-19 במאי 1986, הלחימה הקשה פרצה שוב.
על אף החימוש החדש (ובכלל זה טנקים) שסופקו על ידי סוריה, אמל לא הצליחו להשתלט על המחנות סביב ביירות.
הפסקות אש רבות הוכרזו, אולם מרביתן לא שרדו יותר מימים ספורים.
לאחר פריסתם של מספר חיילים ב-24 ביוני, המצב החל להירגע.
המתח לאור הקרבות סביב ביירות ובצידון הורגש במיוחד בדרום לבנון, בה שהותם של הפלסטינים באזורים בעלי רוב שיעי, גרמו לעימותים תכופים.
הקרב המשמעותי השלישי במלחמת המחנות, שגם היה הקטלני ביותר התרחש ב-29 בספטמבר 1986, במחנה הפליטים רשידיה בצור.
העימותים התפשטו במהרה גם לביירות וצידון.
הכוחות הפלסטיניים בצידון הצליחו לכבוש את העיר הנוצרית מגדוש בהרים המזרחיים לצידון, שהייתה לפני כן בשליטת אמל.
בשתילה, עם החלשות אמל, החלו כוחות מיוחדים של הצבא הסורי לסייע לאמל במלחמתם נגד הפלסטינים.
בצידון, ישראל ביצעה מספר תקיפות אוויריות נגד עמדות פלסטיניות ברחבי העיר.
הליגה הערבית, כבעבר, לחצה על הצדדים להפסיק את הלחימה.
לאחר משא ומתן בין אמל לקבוצות הפלסטיניות הפרו-סוריות ("חזית הישע הלאומית הפלסטינית"), הושגה הסכמה להפסקת אש ב-15 בדצמבר 1986, אולם פלגי הפת"ח שתמכו בערפאת דחו את ההסכם.
פת"ח ניסו לשכך את הלחימה על ידי נתינת כמה מעמדותיהם לחזבאללה ולאל-מורביטון, בתמורה לאספקה למחנות הפליטים.
על אף הפסקת האש, הפגזת המחנות נמשכה.
בביירות, המצור על המחנות גרם לחוסר משמעותי במזון ותרופות.
בתחילת 1987, הצטרפו ללחימה גם חזבאללה והמפלגה הסוציאליסטית הפרוגרסיבית הדרוזית, לצידם של הפלסטינים.
לאור השתלטותם המהירה של הדרוזים על מספר עמדות של אמל במערב בירות, סוריה כבשה את מערב הבירה הלבנונית החל מה-21 בפברואר 1987. מספר קרבות פרצו במהלך ההשתלטות, בין הכוחות הסורים לחזבאללה.
ב-17 באפריל אמל בסופו של דבר הסירה את המצור מעל מחנות הפליטים, ומסרה את עמדותיה מסביבם לסורים.
מאוחר יותר, בקיץ 1988 אבו מוסא ואנשיו תקפו מחדש מספר לוחמי פת"ח מתומכי ערפאת, לחימה זו גבתה את חייהם של 127 אנשים נוספים.
לאחר אירוע זה, נחשב כי מלחמת המחנות הסתיימה (יולי 1988).
התוצאה החשובה ביותר של מלחמת המחנות, הייתה כיבושה של מערב ביירות בידי סוריה.
לחימה בין המוסלמים למחנה הרדיקלי (והתנועה הלבנונית הלאומית לשעבר) התקיימה קודם לכן, אך מעולם לא בהיקף והרסנות רבה כל כך.
הלחימה פגעה בדימוין הציבורי של מיליציות מוסלמיות רבות, והרסה את מראית העין של אחדות המוסלמים.
הובסה המיליציה הסונית העיקרית, אל-מורביטון, ומנהיגהּ עזב לגלות.
מבחינה צבאית, התוצאות היו מעורבות, שכן אש"ף הצליח להשתלט בחזרה על מספר מחנות שכבש אמל קודם לכן.
השפעה מכרעת נוספת של הלחימה, הייתה החלשותה של אמל על חשבון חזבאללה בקרב השיעים.
עם תום הלחימה בין המחנות, דיווחה ממשלת לבנון כי באופן רשמי מספר ההרוגים בקרבות עומד על 3,781 ו-6,787 פצועים.
מלבד זאת, מספר ההרוגים הפלסטינים בעימותים הפנימיים עם פלגים פרו-סוריים וארגונים עצמאיים עומד על כאלפיים.
המספר האמיתי של ההרוגים עשוי עם זאת להיות גבוה הרבה יותר, שכן אלפי פלסטינים חיו בלבנון ללא רישום או אזרחות, והמצור על המחנות מנע מגורמים רשמיים להיכנס למחנות ולספור את הנפגעים טרם קבורתם.
מלחמת הכפתורים הוא סרט ילדים ונוער צרפתי, שיצא לאור ב-1962 בבימויו של איב רובר (Yves Robert).
הסרט, השזור בנימה הומוריסטית, מתאר מאבק ההולך ומסלים בין שתי חבורות ילדים המשתייכות לשני כפרים שכנים.
הסרט מבוסס על הספר, בעל השם הזהה, מאת לואי פרגו (Louis Pergaud), שיצא לאור ב-1912. הסרט נחשב אחד מסרטי הילדים הצרפתיים החשובים והמוכרים ביותר.
ולראן ולונז'וורן הם שני כפרים צרפתים שכנים המסוכסכים שנים רבות; סכסוך שמביא גם ליריבות בין ילדי הכפרים.
בהתקלות של שניים מילדי לונז'וורן בקבוצת ילדים מוולראן, מתלהטות הרוחות ונאמרות מילות גנאי שאינן בדיוק מובנות לילדים, אך מציתות את המאבק.
כאשר ילד נתפס על ידי הקבוצה היריבה נגזרים כפתורי בגדיו, שרוכי נעליו וחגורת מכנסיו כאות לתבוסתו והשפלתו (מכאן גם שם הסרט).
הילדים מחליטים כי החבורה המנצחת היא זו שתצבור את מרב הכפתורים.
לאחר שלבראק, מנהיג חבורת ילדי לונז'וורן, מוכה על ידי אביו בשל איבוד כפתוריו, הוא הוגה רעיון מבריק: ילדי הכפר שלו מופיעים אל "קרב" שנקבע מראש, עירומים וכך הם זוכים ביתרון על יריביהם.
שמחתם לא נמשכת זמן רב, שכן אחד מחבריהם קושר קשר עם ה"אויב" ומוסר מידע על הפשיטה המתוכננת.
הבוגד נתפס ונענש על ידי חבריו.
הוא פונה להוריו וכך מגויסים גם הורי הילדים ושאר המבוגרים למאבק הבין-כפרי.
הסרט צולם בעת אחד משיאיה של מלחמת העצמאות של אלג'יריה בה נלחמו כוחות צבא צרפתיים.
אופיו האנטי מלחמתי של הסרט תרם לקשיים בהם נתקל הבמאי רובר בעת שניסה לגייס תמיכה כספית להפקת הסרט.
בסופו של דבר, נאלץ רובר, שהיה אז במאי מתחיל וחסר פרסום, להקים יחד עם אשתו השחקנית, דניאל דלורם, חברת הפקה עצמאית.
גם אז, אף חברת הפצה צרפתית לא הסכימה להפיץ את הסרט.
רובר פנה אז לארצות הברית לחברת האחים וורנר והצליח לשכנעם, למרות חוסר התלהבותם, להפיץ את הסרט.
הסרט צולם בארבעה אתרי צילום שונים.
שני אתרים הסמוכים לפריז במחוז איל-דה-פראנס ושני אתרים במחוז סאנטר-עמק הלואר שמדרום לפריז.
לכל הילדים ששיחקו בסרט היה זה תפקידם הקולנועי הראשון ולרובם גם האחרון.
שמותיהם אף לא הופיעו ברשימת השחקנים בפתיחת הסרט.
השחקן שזכה לפרסום הרב ביותר בסרט היה הילד הצעיר ביותר, ז'יביס הקטן (Petit Gibus), שבכל פעם שהמצב הסתבך היה אומר בבכי את המשפט: "אם הייתי יודע, לא הייתי בא".
המשפט הצרפתי "Si j'aurais su, j'aurais po v'nu", שאינו מופיע ברומן המקורי, הפך למטבע לשון בצרפת.
מישל איזלה - ל'אצטק (מנהיג חבורת ולראן)
אנדרה טרטון - לבראק (מנהיג חבורת לונז'וורן)
פרנסואה לרטיג - ז'יביס הגדול
מרטן לרטיג - ז'יביס הקטן
ז'אק דופילו - אביו של ל'אצטק
מישל מריץ - אמו של ל'אצטק
ז'אן רישאר - אביו של לבראק
איווט אטייוון - אמו של לבראק
איש לא צפה את הצלחתו הגדולה של הסרט, אף לא יוצרו.
בצרפת לבדה צפו בו קרוב ל-10 מיליון צופים וגם ברחבי העולם הוא הפך ללהיט.
גם בקרב מבקרי הקולנוע זכה הסרט לתגובה אוהדת.
הסרט אף זכה בפרס ז'אן ויגו היוקרתי ב-1962. איב רובר זכה להצלחתו הקולנועית הראשונה כבמאי והמשיך לביים סרטים נוספים שזכו להצלחה כגון: אלכסנדר המאושר (1968) והבלונדיני עם הנעל השחורה (1972).
בעת הקרנתו בארצות הברית, בדצמבר 1963, כתב, בוסלי קרות'ר (Bosley Crowther), מבקרו של הניו יורק טיימס, כי גם אם ניתן לעשות אלגוריה ממלחמות הילדים למלחמות האמיתיות, בסך הכל זוהי קומדיה קלילה, המנצלת למטרותיה את התנהגותם הפרועה והחמודה חליפות של גיבוריה הצעירים.
הוא אף טען כי הגרסה הקולנועית המוקדמת יותר (מ-1937) לספרו של פרגו היא מוצלחת יותר.
גם המבקר הישראלי, עזריה רפפורט ראה את הסרט, בעת יציאתו למסכים בישראל, כ"בידור נעים לקטן ולגדול" אף כי "משחקם של הילדים מודגש ו"מלומד" יותר מדי".
לעומתם, כתב המבקר הישראלי זאב רב-נוף בתחילת 1964 כי "מאחורי התעלולים המשעשעים מסתתר משהו עמוק יותר - תחושה של ידידות וחברות, מעין אספרי אנושי גדול ובלתי רגיל וגם מן התקשרות נפשית בין ילדים מחוננים אפילו אם הם משתייכים למחנות מנוגדים".
ברבות השנים, לאחר שגברה ההערכה לסרט, כתב אורי קליין כי זהו "אחד מסרטי הילדים - או, בעצם, סרט על ילדים - הטובים ביותר שהופקו אי פעם" וכי הסרט הוא "קומדיה אנושית, סאטירה חריפה ואלגוריה מרירה למדי".
הסופרת גלילה רון פדר-עמית תיארה את הסרט כבעל השפעה רבה עליה וכאחד הגורמים החשובים שהשפיעו עליה בכתיבת סיפורים ותסריטים.
מלחמת הכוכבים: הכוח מתעורר , או בשמו המלא: מלחמת הכוכבים - פרק 7: הכוח מתעורר, הוא סרט אופרת חלל אפית וסרט פעולה-הרפתקאות אמריקאי משנת 2015, כחלק השביעי בסאגת סרטי מלחמת הכוכבים, והסרט הראשון בטרילוגיה השלישית של הסאגה, שמתרחשת כרונולוגית ב-30 שנה לאחר המועד בו התרחשה עלילת הטרילוגיה המקורית של הסדרה.
זהו הסרט הראשון בסאגת מלחמת הכוכבים המופק לאחר רכישת חברת לוקאס פילם על ידי תאגיד הבידור חברת וולט דיסני, שאף אחראית על הפצתו.
את הסרט ביים ג'יי ג'יי אברהמס והוא מבוסס על תסריט מאת מייקל ארנדט בשיתוף פעולה עם לורנס קסדן.
יוצר הסדרה ג'ורג' לוקאס היה מעורב בהפקת הסרט כיועץ יצירתי.
לאחר שחברת וולט דיסני רכשה את לוקאס פילם בשנת 2012, הכריזו האולפנים על כוונתם להפיק טרילוגיית המשך של מלחמת הכוכבים.
מפיקי הסרט הם קתלין קנדי, ג'יי.
הצילומים החלו באפריל 2014 ונערכו באבו דאבי ואיסלנד לפני שעברו במאי אותה שנה לאולפני פיינווד בבקינגהאמשייר שבבריטניה.
הצילומים הושלמו בנובמבר 2014. הסרט יצא לאקרנים ב-18 בדצמבר 2015 בארצות הברית וב-17 בדצמבר 2015 בישראל.
הסרט יצא לאקרנים ברחבי העולם ב-3D (תלת-ממד), RealD3D (גרפיקת תלת-ממד שפותחה בידי חברת הקרנת סרטי הקולנוע RealD), דו-ממד (2D) ו-IMAX והיה לסרט הראשון בסדרת סרטי מלחמת הכוכבים שיצא בתלת-ממד, אף על פי שהסרט הראשון זכה למחווה בתלת-ממד ב-17 בדצמבר 2015 בישראל וב-16 בדצמבר 2015 בארצות הברית ושאר מדינות בעולם.
עם יציאתו הסרט הפך לשובר קופות ושבר שיאי הכנסות והכניס כ-529 מיליון דולר ברחבי העולם כבר בסוף שבוע הראשון להקרנתו, עם הפתיחה הטובה ביותר בהיסטוריה של הקולנוע, עד לצאת הנוקמים: סוף המשחק.
בנוסף, הוא עקף את עולם היורה והפך לסרט השלישי המכניס ביותר בכל הזמנים לאחר אווטאר וטיטאניק, אך חזר למקום חמישי לאחר יציאת הסרטים "הנוקמים: סוף המשחק" ו-"אווטאר: דרכם של המים".
בנוסף להצלחתו הקופתית הגדולה, זכה הסרט לשבחים ביקורתיים עולמיים מצד מבקרי קולנוע ומעריצי הסדרה ששיבחו רבות את העלילה, הכתיבה, הבימוי, פסקול הסרט מאת ג'ון ויליאמס, קטעי האקשן, הנבלים, האפקטים, הפעלולים, המשחק, האווירה וההומור הקומי.
הסרט היה מועמד לפרס אוסקר בחמש קטגוריות: עריכת הסאונד הטובה ביותר, מיקס סאונד הטוב ביותר, איפור ועיצוב שיער הטובים ביותר, העריכה הטובה ביותר והפסקול הטוב ביותר.
לסרט יצאו שני סרטי המשך: "פרק 8: אחרוני הג'דיי" ב-14 בדצמבר 2017 ו"פרק 9: עלייתו של סקייווקר ב-20 בדצמבר 2019.
לוק, שנעלם שנים רבות לפני כן, מבוקש לא רק על ידי המורדים המחפשים אותו בשל כוחותיו ועל מנת שיחזיר את הג'דיי לקדמותם, אלא גם על ידי המסדר הראשון שמעוניין לחסלו ולהביא בכך את הקץ על מסדר הג'דיי.
פו דמרון נשלח לכוכב ג'אקו במטרה לפגוש את לור סאן טקה, ולקבל ממנו את המפה המובילה אל לוק.
אל המקום מגיעים גם חיילי סער השייכים למסדר הראשון בראשותו של קיילו רן, מנהיג אבירי הרן (המקבילים לסית' מהטרילוגיה המקדימה).
פו מחביא את המפה בתוך הדרואיד שלו, BB-8, ונתפס על ידי חיילי המסדר הראשון שמחסלים לאחר מכן את כל הכפריים בפקודת קיילו רן.
BB-8 נמלט מהמקום ופוגש את ריי, צעירה מקומית העוסקת למחייתה באיסוף גרוטאות מחלליות שהתרסקו ומכירתן תמורת אוכל.
FN-2187, חייל סער שהזדעזע מרצחנותו של רן וחייליו, מחליט להציל את דמרון ולהימלט בעזרתו מכוחות המסדר הראשון.
פו מעניק לחייל את השם פין (Finn), והשניים נמלטים ומתרסקים על הכוכב ג'אקו.
פין מתעורר לאחר ההתרסקות ומשלא מצא את פו, הוא משוכנע שהוא נהרג בהתרסקות.
המילניום פלקון נחטפת על ידי ספינת משא שבה, נמצאים האן סולו וצ'ובאקה ששבו לחייהם כמבריחי סחורות.
אורחי המסיבה של מאז מודיעים לאנשי המסדר הראשון, ובמקביל למורדים, על הימצאותם של הארבעה ו-BB-8 במקום.
ריי שומעת קולות ממרתף הארמון של מאז שמביאים אותה עד לחרב האור של לוק סקייווקר, וברגע שהיא נוגעת בחרב היא חווה חיזיון במהלכו היא נלחמת בקיילו רן ואף רואה את דמותו של לוק עצמו.
כשהיא מתעוררת מאז מעניקה לה את חרב האור של סקייווקר שנמצאת במקום, אך היא מסרבת ובורחת.
כוחות האימפריה מגיעים למקום במרדף אחר הדרואיד, אך מעט אחריהם מגיעים גם חיילי המרד ובראשם פו דמרון (שמתברר ששרד את הנחיתה אבל התעורר רק בלילה הרבה אחרי שפין הלך) והנסיכה ליאה אורגנה.
מתברר שקיילו רן הוא בן סולו, בנם של סולו והנסיכה ליאה, שאומן על ידי לוק אך עבר לצד האפל בעידודו של המנהיג העליון סנוק.
נישואיהם של סולו ואורגנה נגמרו בעקבות הכאב הרב שחש סולו לאור בגידתו של בנו, משבר שגרם לו לנטוש את חייו כגנרל ברפובליקה ולחזור לחייו כמבריח.
המסדר הראשון בנה כלי נשק חדש, עוצמתי בהרבה מכוכב המוות: מחסל הכוכבים, בסיס בגודל של כוכב לכת קטן, המשתמש באנרגיית השמשות שמסביבו.
בעזרתו היא מחסלת את כל כוכבי הלכת עליהם שוכנים הנהגת הרפובליקה ממרחק.
הנשק הוא כדור דייסון ופועל על ידי "שאיבה" של אנרגיה מהשמש הצמודה לו.
כשהשמש נעלמת הנשק טעון ומוכן לפעולה.
כוכב זה היה כוכב קרח, והמסדר הראשון הוסיף לו את הנשק המיוחד והקטלני שלו.
האנרגיה של הנשק היא אנרגיה אפלה המכונה "תמצית", הנמצאת בכל מקום ביקום ומציעה מקור כוח כמעט בלתי מוגבל למסדר הראשון.
מפקד הבסיס הוא גנרל האקס.
סולו, צ'ובאקה ופין נשלחים לנסות לחסל את הגנות הכוכב מבפנים על מנת שלוחמי המחתרת יוכלו להתקרב עם חלליות ה-X-Wing כדי להשמיד את המתנד של מחסל הכוכבים וכל זאת לפני שהמסדר הראשון יספיק להטעין אותו מחדש.
החבורה תופסת את המפקדת-לשעבר של פין, קפטן פאזמה וזו, תחת איומים, מבטלת את הגנת הכוכב והתקפת המורדים על המתנד מתחילה.
לאחר שפין, האן סולו וצ'ובאקה רואים שההתקפה לא מוצלחת, הם מחליטים לנסות לעזור על ידי הטמנת חומרי נפץ על מנת לפוצץ את המתנד מבפנים, אך במהלך הניסיון פוגש סולו את בנו ומנסה לשכנע אותו לחזור לצד המואר של הכוח.
בעודו מושיט לו את חרב האור שבנה, הוא מפעיל אותה והורג את אביו.
מיד לאחר מותו של סולו, צ'ובאקה מפוצץ את מטעני הנפץ ואלה פוגעים אנושות במתנד אך לא מפסיקים את פעולתו ואת פעולת הכוכב - והשמש, שאותה יונק מחסל הכוכבים, הולכת ונחלשת.
לאחר קרב שנראה אבוד, מצליח פו לירות את היריות שגורמות לכוכב להתפוצץ מבפנים.
פין נפצע קשה במהלך הקרב, אך ריי מצליחה להילחם ולהביס את רן.
היא מאתרת אותו בכוכב, ובסצנת הסיום של הסרט מושיטה לו את חרב האור שלו.
צוות השחקנים הוכרז במהלך אפריל 2014.
דייזי רידלי – ריי, אספנית גרוטאות שננטשה על כוכב הלכת ג'אקו כילדה, ומחכה לחזרתם של הוריה.
ג'ון בויגה – FN-2187/פין, חייל סער בשירות המסדר הראשון שערק והצטרף למחתרת.
אוסקר אייזק – פו דמרון, טייס קרב בשירות ההתנגדות.
אדם דרייבר – בן סולו/קיילו רן, הנבל הראשי של הסרט.
לוחם בעל חיבור חזק ל"כוח", מפקד צבא המסדר הראשון וחבר במסדר אבירי רן.
בנם של האן וליאה, ותלמידו לשעבר של לוק סקייווקר.
אנדי סירקיס – המנהיג העליון סנוק, מנהיג המסדר הראשון, מורו של קיילו רן ובעל חיבור חזק לצד האפל של הכוח.
דונל גליסון – גנרל ארמיטאג' האקס, מפקד בסיס מחסל הכוכבים.
האריסון פורד - האן סולו, מבריח שבעברו היה דמות מפתח בברית המורדים.
בעלה של ליאה, ואביו של בן.
פיטר מייהו וג'ונאס סוטאמו – צ'ובאקה, ווקי נאמן ושותפו של האן סולו.
קארי פישר גנרל ליאה אורגנה, הנסיכה של כוכב הלכת המושמד אולדראן, שנעשתה לגנרלית ההתנגדות.
אחותו התאומה של לוק, אשתו של האן ואמו של בן.
מארק המיל – לוק סקייווקר, אחד מן אבירי הג'דיי האחרונים שנותרו.
אנתוני דניאלס – C-3PO, דרואיד פרוטוקול הומנואידי, המסייע לגנרל ליאה ולהתנגדות.
לופיטה ניונגו – מאז קאנאטה, דמות חכמה ובעלת ניסיון המנהלת מסבאה בכוכב הלכת טאקודנה.
מקס פון סידוב – לור סאן טקה, הרפתקן לשעבר המתגורר בכוכב הלכת ג'אקו, המסייע להתנגדות במאמציהם למציאת לוק.
ג'ק לסקי – קצין ראשון
קני בייקר שב לגלם את דמותו של הדרואיד R2-D2. טים רוז ומייק קווין שבו להפעיל את דמויותיהם של אדמירל אקבר וניין נאנב, כאשר את הדמויות דובבו אריק באורספלד וקיספנג רוטיץ'.
יואן מקגרגור הקליט דגימת קול ללא קרדיט עבור הסרט כאובי ואן קנובי, וכן נעשה שימוש בקולותיהם של פרנק אוז ואלק גינס כיודה וכקנובי, בהתאמה.
גוונדלין כריסטי גילמה את דמותה של קפטן פאזמה, מפקדת לגיונות חיילי הסער של המסדר הראשון.
גרג גרונברג וג'סיקה הנוויק גילמו דמויות של טייסים בשירות ההתנגדות, תומאס סאנגסטר גילם קצין במסדר הראשון, הארייט וולטר ומייסי ריצ'רדסון-סלרס גילמו חברות בהתנגדות, סיימון פג גילם סוחר גרוטאות ו-ווריק דייוויס גילם דייר בטירתה של מאז קאנאטה.
ביל היידר ובן שוורץ סייעו ביצירת האפקטים הווקאליים לדמותו של BB-8, שהופעל בידי דייב צ'פמן ובריאן הרינג.
ב-30 באוקטובר 2012 פורסם לראשונה כי חברת וולט דיסני רכשה את חברת לוקאס פילם תמורת 4 מיליארד דולרים.
מנכ"ל דיסני רוברט איגר ציין לאחר הרכישה כי הם הולכים להפיק טרילוגיה חדשה בסאגת מלחמת הכוכבים.
ב-24 בינואר 2013 פורסם לראשונה כי במאי הסרט יהיה ג'יי ג'יי אברהמס.
במאי 2013 לוקאס פילם ציינו לראשונה כי הסרט יצולם בין היתר בבריטניה, כמה נציגים של לוקאס פילם נפגשו עם ג'ורג' אוסבורן (שר האוצר של בריטניה) על מנת שיסכים לתנאי ההפקה בבריטניה.
בהמשך דווח כי צילומי האולפן יתבצעו בסטודיו פיינווד שבאנגליה.
ב-22 באוגוסט 2013 פורסם כי צלם הסרט דניאל מינדל יצלם את הסרט על סרט 35 מילימטר.
הפצת הסרט בארצות הברית נקבעה ל-18 בדצמבר 2015.
ב-11 בפברואר 2014 נחשף לוח זמני הצילום לשלושה חודשים.
במרץ 2014 הודיעו דיסני כי יפיצו את הסרט לגרסת IMAX.
באפריל ובמאי 2014 החלו צילומי הסרט שבוצעו בכמה אתרים ברחבי העולם, בעיקר באבו דאבי, איסלנד ובבריטניה והושלמו בנובמבר 2014.
בנובמבר 2014 אולפני דיסני חשפו את שם הסרט הרשמי "מלחמת הכוכבים: הכוח מתעורר" ("Star Wars: The Force Awakens") ובהמשך אותו החודש פורסם הטריילר הראשון.
לוקאס גיבש לאורך השנים טיוטה ראשונית לתסריט הסרט (כמו גם לסרט השמיני והתשיעי בסדרה) אותם הוא העביר ליו"ר דיסני בוב איגר לאחר שחברת לוקאס פילם נמכרה לדיסני.
בינואר 2014 דיווח הבמאי כי התסריט גמור, וכי הצילומים יחלו במאי 2014.
ב-28 בנובמבר 2014 פורסם בערוץ היוטיוב הרשמי של מלחמת הכוכבים טיזר טריילר באורך 88 שניות.
בטריילר ניתן לראות סוג חדש של רובוט, חלליות X-Wing, פלוגות סער עם שריון חדש וגם סית' מסתורי (לא רואים את פניו) עם חרב אור בצורת צלב, שיוצא ממנה להב ראשי גדול, ועוד שני להבים קטנים בצדדים.
שבוע אחרי פרסום הטריילר התברר כי הסית' המסתורי הוא השחקן אדם דרייבר המגלם את דמות הנבל החדש בסרט ששמו קיילו רן.
בסוף הטריילר ניתן לראות את המילניום פאלקון, החללית של האן סולו טסה ונלחמת מול חלליות TIE של המסדר הראשון.
באפריל 2015 פורסם הטיזר השני שבו מופיעות לראשונה גם דמויותיהם של האן סולו וצ'ובאקה.
ב-19 באוקטובר 2015, שודר לראשונה הטריילר הרשמי המלא של הסרט במהלך שידור משחק הפוטבול המרכזי ב-ESPN ויום למחרת הופץ ברחבי האינטרנט.
את פסקול הסרט הלחין ג'ון ויליאמס
הסרט שבר שיאי הכנסות (ללא התאמה לאינפלציה) רבים (41).
מרב ההכנסות ליום הפתיחה (119 מיליון דולר).
מרב ההכנסות לסוף השבוע הראשון (247.9 מיליון דולר).
מרב ההכנסות בכל הזמנים (936 מיליון דולר).
מרב ההכנסות לסוף השבוע הראשון (529 מיליון דולר-מקום שני אחרי מהיר ועצבני 8).
ההגעה המהירה ביותר להכנסות של מיליארד דולר (12 ימים).
הסרט זכה לביקורות נלהבות בארצות הברית ורחבי העולם.
באתר הביקורות rotten tomatoes הסרט זכה לציון של 92% ובאתר Metacritic לציון של 81%.
מבקרים וצופים רבים שמו לב לקווי דמיון ברורים בין "הכוח מתעורר" לסרט הראשון שיצא מלחמת הכוכבים - פרק 4: תקווה חדשה.
ההסבר המרכזי לכך לדעת רבים הוא שלאור האכזבה משלושת הסרטים האחרונים, היה צורך להראות שאפשר לעשות סרט מלחמת הכוכבים טוב, ולכן העלילה דומה מאוד לזו של הסרט הראשון.
בנובמבר 2015 יצא משחק חדש בסדרת Star Wars battlefront, המתרחש במקומות שונים מסרטי הטרילוגיה המקורית ו'הכוח מתעורר'.
זהו הסרט השני בסאגת מלחמת הכוכבים המופק לאחר רכישת חברת לוקאס פילם על ידי תאגיד הבידור חברת וולט דיסני, שאף אחראית על הפצתו.
בסרט מככבים אנסמבל של שחקנים וביניהם ג'ון בויגה, דייזי רידלי, אדם דרייבר, אוסקר אייזק, אנדי סירקיס, דונל גליסון, לופיטה ניונגו, גוונדלין כריסטי, אנתוני דניאלס, ג'ונאס סואטמו קני בייקר, לורה דרן, מארק המיל וקארי פישר (בסרטה האחרון).
את הסרט ביים ריאן ג'ונסון שגם כתב את התסריט.
יוצר הסדרה ג'ורג' לוקאס מעורב בהפקת הסרט כיועץ יצירתי.
הסרט יצא לאקרנים ברחבי העולם ב-3D (תלת-ממד), RealD3D (גרפיקת תלת-ממד שפותחה בידי חברת הקרנת סרטי הקולנוע RealD), דו-מימד (2D) ו-IMAX בשנת 2017. זהו הסרט האחרון בהשתתפותה של קארי פישר, שנפטרה מעט לאחר סיום צילומי הסרט.
והסרט הוקדש לזכרה של פישר.
בנוסף, לפי IMDb הסרט נחשב לארוך ביותר בסדרה עם זמן ריצה של כ-150 דקות.
תקציב הסרט עמד על 150 מיליון דולרים והוא הרוויח מעל 1.31 מיליארד דולרים, שהופכים אותו לשובר קופות ולאחד הסרטים הרווחיים בקולנוע והסרט הרווחי ביותר לשנת 2017. נכון ל-2019 הסרט נמצא במקום ה-12 ברשימת הסרטים המכניסים ביותר בכל הזמנים.
הסרט היה מועמד לארבעה פרסי אוסקר, עבור האפקטים המיוחדים, הפסקול, עריכת הקול ומיקס הסאונד.
סרט המשך, בשם "מלחמת הכוכבים – פרק 9: עלייתו של סקייווקר", יצא לאקרנים ב-20 בדצמבר 2019.
המחתרת בהנהגת הגנרלית ליאה אורגנה מפנה את הבסיס העיקרי שלהם אחרי שהמסדר הראשון איתר את כוכב הלכת שלהם והחל בתקיפה כנגד צי הפינוי.
במהלך הפינוי המהיר מהכוכב, פו דמרון מוביל מתקפה חסרת סיכוי כנגד ספינת הדרדנוט בעלת התותחים הכבדים של המסדר הראשון.
המתקפה קורבנות רבים מצד המחתרת, אולם ספינת המלחמה אכן הושמדה.
לאחר הקרב, פו ננזף על ידי ליאה על כך שסירב לבטל את המתקפה על הדרדנוט ומורד בדרגה, בעוד אדמירל האקס ננזף על ידי המנהיג העליון סנוק על כישלונו למנוע את הפינוי.
האקס מצליח למצוא שוב את המחתרת למרות בריחתם במהירות האור, וחלליות קרב של המסדר הראשון בהנהגת קיילו רן תוקפות את ספינת הדגל של המחתרת.
רן, שיכול היה להרוס את גשר החללית של המחתרת ובו הפיקוד הבכיר של המורדים, כולל אמו ליאה, החליט לא ללחוץ על ההדק ובמקומו טייס אחר מפציץ אותם.
רבים ממפקדי המורדים נהרגים, כולל אדמירל אקבר, אשר (בדומה לליאה עצמה) שירת כבר במרד הראשון, כנגד האימפריה.
פין, רוז טיקו (חיילת בברית המורדים שאחותה נהרגה במתקפה על הדרדנוט), BB-8, ופו מחליטים על תוכנית סודית לחדור לספינתו של סנוק, לנטרל את המעקב אחריהם ולהימלט.
בינתיים ריי פוגשת את לוק סקייווקר בכוכב אק-טו, מספרת לו על שקרה להאן סולו ומבקשת ממנו שילמד אותה את דרכי הג'דיי.
הוא מודה באזניה כי הרגיש בכוח זה בבן סולו, אחיינו, כאשר זה היה חניכו באקדמיית הג'די על יאבין 4. וכאשר פנה לדבר עמו, בן ניסה להורגו.
בעת בריחתם, משחררים פין ורוז את חיות המרוצים המהירות הכלואות בתנאים מחפירים בעיר ומשמשים כחפצים עליהם מתערבים (ניתן לראות בכך מוטיב לסרט הראשון של מלחמת הכוכבים, אימת הפנטום, בו מתערבים תושבי טטואין על הצלחתו של אנאקין הילד במרוץ ספידר, על אף שמתחרה אחר מנסה להורגו).
אולם אז בן התעורר, תקף את לוק וכשהוא התעורר לוק גילה שבן שרף את מקדש הג'דיי.
המחתרת בורחת מספינת האם (ה"ראדוס") על ספינות תובלה תוך ידיעה שהמסדר הראשון יתעלם מאותן ספינות.
אך המסדר הראשון מבין באמצעות הפורץ שסייע לרוז ופין, אך נלכד, שכל המורדים שנשארו נמצאים על הספינות הללו.
הם מתחילים להפציץ ספינה אחר ספינה, והולדו שנשארה על הספינה מרסקת את סיירת המחתרת כנגד ספינת המסדר הראשון, ובכך מובילה להשמדתה.
חברי המחתרת שנשארו בורחים לכוכב לכת שפעם שימש כמפקדה למרד, שם הם מתבצרים ושולחים אותות מצוקה למורדים ברחבי הגלקסיה, אשר בוחרים להתעלם מתוך פחד מהמסדר הראשון.
ברגע האחרון רוז מתנגשת בו – מכוונת תחילה – מסיטה את הספידר שלו מקרן האנרגיה של התותח, ומצילה את חייו.
פו מבין שהוא עושה זאת על מנת שלמחתרת יהיה מספיק זמן כדי לברוח, ומונע מיתר אנשי המחתרת לעזור.
גם כאשר הוא מנסה פעם נוספת, הוא מגלה שלוק כלל לא נמצא שם בגופו הפיזי, אלא נשאר על אק-טו.
הדבר בו הוא נלחם היה למעשה אשליית כוח שיצר לוק.
דייזי רידלי – ריי, הגיבורה הראשית של הסרט, בעלת יכולות ב"כוח".
ג'ון בויגה – פין, חייל סער שערק מהמסדר הראשון והצטרף למחתרת המורדים.
אדם דרייבר – קיילו רן, הנבל הראשי של הסרט.
תלמידו האישי של המנהיג העליון סנוק, הבן של האן סולו וליאה אורגנה, האחיין של לוק סקייווקר והנכד של דארת' ויידר.
אומן כג'דיי על ידי לוק אך עבר לצד האפל.
לוחם אפל ורב עוצמה בצד האפל של הכוח והמפקד הצבאי של המסדר הראשון, ולאחר מכן גם מנהיגה העליון.
אוסקר אייזק – פו דמרון, טייס קרב ומפקד חיל הטייסים של המחתרת.
אנדי סירקיס – המנהיג העליון סנוק, הנבל הראשי של הסרט.
המייסד והמנהיג העליון המסתורי של המסדר הראשון, מורהו הרוחני של קיילו רן בצד האפל ובעל עוצמה רבה בצד האפל של הכוח.
מארק המיל – לוק סקייווקר, מאסטר ג'דיי שהביס את האימפריה הגלקטית, ואחרי שנכשל עם בן סולו, יוצא לגלות.
דונל גליסון – גנרל האקס, גנרל בכיר במסדר הראשון.
קארי פישר – הגנרלית ליאה אורגנה.
קארי פישר נפטרה ב-27 בדצמבר 2016, לאחר סיום צילום החלק שלה בסרט הסרט מוקדש לזכרה.
אנתוני דניאלס – C-3PO, דרואיד פרוטוקול.
יונאס סואוטמו – צ'ובאקה, ווקי וטייס המשנה של המילניום פלקון.
ג'ימי וי – R2-D2, דרואיד אסטרומק.
לורה דרן – אדמירל משנה אמילין הולדו, סגניתה של הגנרלית ליאה.
קלי מארי טראן – רוז טיקו, פעילה במחתרת שאחותה הקריבה את עצמה למען המרד.
לופיטה ניונגו – מאז קנאטה.
הרמיוני קורפילד – טליסן "טלי" לינטרה
גוונדלין כריסטי – קפטן פאזמה, מפקדת בצבא המסדר הראשון.
בניסיו דל טורו – DJ, גנב ושובר צפנים העובד תמורת תשלום.
ביוני 2014 ריאן ג'ונסון נשכר כבמאי ותסריטאי הסרט וכמו כן גם יסייע בהפקת הפרק התשיעי בטרילוגיה, כאשר רון ברגמן (שנוטה לעבוד לצד ריאן ג'ונסון) ייטול חלק בהפקה.
באוקטובר 2014 נודע כי צילומי הסרט יתרחשו בלונדון.
במרץ 2015 דווח כי הסרט ייצא לאקרנים ב-26 במאי 2017, 40 שנה בדיוק לאחר צאת "מלחמת הכוכבים – פרק 4: תקווה חדשה", אך מאוחר יותר תאריך הבכורה נדחה ל-9 בדצמבר 2017 עקב ההצלחה הקופתית העצומה של "מלחמת הכוכבים – פרק 7: הכוח מתעורר", שיצא לאור ב-2015 בתאריך דומה.
צילומי הסרט החלו בספטמבר 2015 באירלנד.
בפברואר 2016 הצילומים חודשו לאחר הפסקה בת כמה חודשים.
ב-16 במרץ נערכו הצילומים בעיר דוברובניק שבקרואטיה.
הצילומים לסצנת הקרב הסופית (בה קיילו רן נלחם בלוק) נערכו במדבריות המלח בבוליביה.
הצילומים הסתיימו ב-22 ביולי 2016. ב-23 בינואר 2017, הוכרז כי שמו המלא של הסרט יהיה "מלחמת הכוכבים: הג'דיי האחרון" (ב-17 בפברואר 2017 אושר כי שם הסרט מתייחס לצורת הרבים של המילה ג'דיי).
טריילר ראשון בן שתי דקות לסרט יצא ב-15 באפריל 2017 במהלך חגיגות מלחמת הכוכבים באורלנדו והציג מספר אירועים מתוך הסרט.
הסרט הכניס בסוף השבוע הראשון להקרנתו מעל 450 מיליון דולר, שהופכים אותו לסרט מלחמת הכוכבים השני ברווחיותו.
זה הסרט החמישי בסאגת מלחמת הכוכבים המופק לאחר רכישת חברת לוקאס פילם על ידי תאגיד הבידור חברת וולט דיסני, שאף אחראית על הפצתו.
הסרט עלה לאקרנים ב-20 בדצמבר 2019 בארצות הברית ואילו בישראל ב-18 בדצמבר.
הסרט לא הצליח להגיע לשיאי קודמיו והכניס 177 מיליון דולר בלבד בסוף השבוע הראשון להקרנתו.
זאת לעומת 450 מיליון דולר שהכניס הסרט הקודם ו-549 מיליון דולר שהכניס "הכוח מתעורר".
הסרט קיבל ביקורות מעורבות של מבקרים; חלקם שיבחו את הופעות השחקנים, הוויזואליות, הליווי המוזיקלי והמשקל הרגשי שלו בעוד אחרים מתחו ביקורת על התסריט הלא אפשרי ונטול הדמיון.
שנה לאחר עלילת "מלחמת הכוכבים – פרק 8: אחרוני הג'דיי", משודר ברחבי הגלקסיה מסר בקולו של הקיסר פלפטין, אדון הסית' דארת' סידיוס.
הוא דורש בתמורה לשליטה בגלקסיה על ידי קיילו שיהרוג את ריי.
לאחר שהם מתגנבים בשטח פו נתקל ונלחם עם מבריחת בשמים שחושפת שגם הוא היה מבריח בשמים לפני הצטרפותו למחתרת, דבר שמפתיע את חבריו.
היא לוקחת אותם אל הפורץ שמסביר שהדרך היחידה לגלות את המידע היא למחוק את זכרונו של C3PO והם מחליטים לעשות זאת בהסכמתו.
ריי מבחינה בנוכחות של צ'ואי על המשחתת של קיילו רן המרחפת מעליהם והם יוצאים להציל אותו.
הם משאירים את הדרואידים להגן על הספינה של משרת הסית' לאחר שהנחיתו אותה בתוך המשחתת ובינתיים קיילו רן יורד לעיירה.
תוך כדי החילוץ הם נתקלים בחיילי סער אותם ריי מרמה בעזרת ה"כוח" והם חושפים את מיקומו של צ'ואי.
ריי מגלה שגם הסכין נמצאת על הספינה ויוצאת לחלץ את שניהם.
הם נלחמים בקרב חרבות אור דרך הקשר הטלפתי וריי פוגעת בקסדה המותכת של דארת' ויידר שנמצאת בחדרו של קיילו, שעוברת דרך הקשר הטלפתי וכך הוא מזהה את מיקומה.
הגנרל האקס נחשף כבוגד ונורה למוות על ידי גנרל אחר הנאמן ללורד סידיוס ששירת אותו במלחמה הקודמת.
הם מתרסקים עם המילניום מגיעים לצוק ומגלים שאין להם איך לעבור את המים הסוערים אל שאריות כוכב המוות לפני שיתקנו את המילניום או שהמים יירגעו.
הם עומדים במיקום המדויק שבו הפגיון מציין את מיקום המצפן, בזמן שעריקי פלוגת חיילי סער מגיעים לסייע להם.
ג'אנה, מפקדת העריקים, מסבירה להם כי לא ניתן לעבור את המים אך ריי בחשאי שטה לבדה לכוכב המוות ומוצאת את החדר בו התרחש הקרב האחרון בין דארת' ויידר, לוק סקייווקר וסבא שלה, הקיסר פלפטין.
שם היא מוצאת את הכספת, נכנסת אליה ומוצאת את מכשיר הניווט – אך היא מסתובבת אל מראה בה היא רואה את דמותה כלורד סית' המשתמשת בחרב דו-צדדית אדומה מתקפלת.
הדמות נלחמת בה, והיא משלימה את הזיכרון של הוריה נחטפים ומעונים למוות על ידי הפגיון של משרת הסית'.
היא מחליטה לרפא את בן, ואומרת לו כי היא הייתה חוברת אליו לו היה בן סולו ולא קיילו רן.
ריי נמלטת לכוכב שבו נוצר הג'דיי והתבודד לוק סקייווקר לאחר התקרית עם בן, ובו היא משמידה את החללית של קיילו באש ומנסה לזרוק אליה גם את החרב של לוק – שתופס אותה כרוח רפאים.
הוא מעניק לה גם את חללית ה-X-Wing שלו ושולח אותה להילחם בסבה.
הם שולחים את לנדאו לגייס עוד מורדים עם המילניום פלקון.
הם מתכננים לתקוף את האנטנה של מכשיר הניווט שמאפשר למשחתות לצאת מאקסגול אך הגנרל המפקד על הצי מכבה אותו ומפעיל מכשיר זהה על הספינה הפיקודית שלו במקום.
פין, יחד עם ג'אנה וכוחותיה, תוקפים את המשחתת של הגנרל.
כאשר רוב צבא המחתרת מושמד, ופו מתחיל לאבד תקווה, פין מצליח לפוצץ את האנטנה ולנדאו מגיע עם כוחות תקיפה רבים.
ריי מתעוררת, מגייסת את כל כוחם של כל הג'דיי אי פעם ומשתמשת בחרב האור שלה כדי להסיח את דעתו פלפטין שתוקף אותה במקום את הספינות שמרגע שחרורן ממשיכות במתקפה.
המשחתת הראשית של הצי קורסת עם פין וג'אנה עליה לאחר שהשמידו את האנטנה, אך לנדאו מגיע עם המילניום פאלקון ומציל אותם.
המשחתות של המסדר האחרון מתפוצצות וישנן חגיגות בכוכבי לכת שונים ברחבי הגלקסיה.
דייזי רידלי – ריי, אבירת ג'דיי
ג'ון בויגה – FN-2187/פין, לוחם במחתרת ובעברו עריק מהמסדר הראשון
אוסקר אייזק – פו דמרון, טייס קרב וגנרל במחתרת
אדם דרייבר – קיילו רן/בן סולו, המנהיג העליון של המסדר הראשון ובעל שליטה בצד האפל של ה"כוח"
יונאס סואוטאמו – צ'ובאקה הווקי, טייס המשנה של האן סולו
קרי ראסל – זורי בליס, מבריחה וחברה של פו דמרון
בילי די ויליאמס – לאנדו קלריסיאן, חבר במחתרת וידידם הטוב של האן סולו וליאה
מארק המיל – לוק סקייווקר, מאסטר ג'דיי (מופיע בתור רוח רפאים של ה"כוח")
קארי פישר – גנרלית ליאה אורגנה, מנהיגת המחתרת ובעלת ידע בסיסי ב"כוח" ודרכיי הג'דיי (השתמשו בצילומים מתוך הסרט: "הכוח מתעורר").
דונל גליסון – גנרל האקס (המסדר הראשון)
גרנט – גנרל פראיד (המסדר הראשון)
לופיטה ניונגו – מאז קנאטה
אנתוני דניאלס – C3PO, דרואיד פרוטוקול ומתורגמן של שפות רבות
איאן מקדרמיד – פלפטין/דארת' סידיוס, אדון סית' רב עוצמה והנבל הראשי של הסרט
האריסון פורד – האן סולו, טייס, לוחם מיומן בבלאסטר וחברו הטוב ביותר של צ'ובאקה (הופיע בתור זיכרון של בן סולו)
ג'ייקוב פורצ'ן-לויד – קצין הצי
ביוני 2014 הוכרז שהבמאי ריאן ג'ונסון ישמש כתסריטאי הסרט התשיעי, אבל מאוחר יותר הודיע שלא יהיה מעורב בהפקה.
באוגוסט 2015, קולין טרוורו הוכרז כבמאי ויחד עם דרק קונולי החל בכתיבת תסריט.
בפברואר 2016, מנכ"ל דיסני בוב אייגר אישר שקדם ההפקה יצא לדרך.
בסוף דצמבר 2016, עקב מותה של קארי פישר התקשורת תהתה האם דמותה תופיע בסרט וכיצד המוות ישפיע על העלילה.
כמה שבועות לאחר מכן אולפני Lucasfilm הכריזו כי לא ישתמשו באמצעים דיגיטליים לשימור הדמות, ובאפריל 2017 המפיקה קתלין קנדי הכריזה שפישר לא תופיע בסרט.
חרף זאת, ביולי 2018 נודע שפישר כן תופיע בסרט, תוך שימוש בחומרי צילום מהסרט מלחמת הכוכבים: הכוח מתעורר שלא נעשה בהם שימוש.
בספטמבר 2017, Lucasfilm הכריזה כי טרבורו לא יביים את הסרט, ושבוע לאחר מכן מונה ג'יי ג'יי אברהמס לבמאי הסרט, עם כריס טריו כתסריטאי, עם קתלין קנדי ומישל רג'וואן כמפיקים, בשיתוף עם החברה של אברהמס, Bad Robot Productions.
באפריל 2019 הודיע בוב אייגר, מנכ"ל דיסני, כי לאחר הסרט הנוכחי ייצא זיכיון "מלחמת הכוכבים" להפסקה קולנועית, ועיקר הפיתוח העתידי יהיה של סדרות טלוויזיה עבור שירות התוכן החדש של דיסני, "דיסני+".
עם זאת, ציין אייגר כי ישנם סרטים נוספים בפיתוח, אך דיסני לא תודיע בשלב זה על השקתם.
צוות השחקנים מהסרט קודם, אדם דרייבר, דייזי רידלי, ג'ון בויגה ואוסקר אייזק כקיילו רן, ריי, פין, ופו דאמרון, בהתאמה.
צילומי הסרט החלו באוגוסט 2018 והושלמו בפברואר 2019.
במקור דיסני תכננו להוציא לאקרנים בחודש דצמבר, כמו שאר הסרטים, אך לבסוף נבחר תאריך השחרור ל-24 במאי 2019. ברם, לאחר שאברהמס נטל לידיו את מושכות הבימוי תאריך השחרור הוזז חזרה לתקופת החגים של דצמבר והוא יצא לאקרנים ב-20 בדצמבר 2019.
בינואר 2018 ג'ון ויליאמס הוחזר כדי להלחין את הפסקול לסרט.
חודש לאחר מכן, נודע כי זה יהיה הסרט האחרון בסדרת מלחמת הכוכבים אותו הוא ילחין.
ב-9 ביולי 2018, The Hollywood Reporter דיווח שבילי די ויליאמס אושר לגילום הדמות לאנדו קלריסיאן, שגילם בעבר.
ב-27 ביולי 2018, אושר כי מרבית צוות השחקנים מהסרט הקודם יחזור לגלם את דמויותיהם שוב.
בהמשך אושר ליהוקה של ראסל.
הסרט הכניס 200 מיליון דולר בסוף השבוע הראשון להקרנתו, במה שמהווה את הנתון הנמוך ביותר מבין שאר סרטי טרילוגיית ההמשך (פרקים 7–9).
בסך הכל הסרט הכניס ברחבי העולם יותר ממיליארד דולר לעומת תקציב הפקה שנע בין 150 ל-300 מיליון דולר.
בנובמבר 2021, מנכ"לית לוקאספילם קתרין קנדי סיפרה כי מתנהלים דיונים באשר לעתיד הדמויות מהטרילוגיה.
באפריל 2023 נחשף באירוע של מלחמת הכוכבים כי סרט חדש בבימויה של שרמין עובייד-צ'ינוי נמצא בפיתוח על פי תסריט של סטיבן נייט עם דייזי רידלי שתככב כריי, בסרט שעלילתו תתרחש 15 שנים אחרי "עלייתו של סקייווקר" ויתמקד בניסיונותיה של ריי לשקם את מסדר הג'דיי.
מלחמת המחר הוא סרט פעולה אמריקאי מדע בדיוני צבאי בבימויו של כריס מקיי בהופעת הבכורה שלו כבמאי סרט לייב אקשן, בהפקת דייוויד אליסון, דנה גולדברג, דון גריינג'ר, דייוויד ס.
גויר, ז'ול דאלי ואדם קולברנר, ונכתב על ידי זאק דין וביל דובוק.
בסרט מככבים כריס פראט (שגם הפיק בפועל), איבון סטרהובסקי, בטי גילפין, קית' פאוורס, מייק מיטשל, סם ריצ'רדסון וג'יי קיי סימונס.
הסרט, מתמקד במלחמת האנושות נגד כוח חייזרי פולש, בתקווה לנצח בזכות שימוש ביכולתם החדשה של מדענים לגייס חיילים מהעבר למלחמה.
במקור הסרט היה אמור לצאת לאקרנים על ידי אולפני סרטי פרמאונט, אך עקב מגפת הקורונה העולמית הוא בסופו של דבר נרכש להפצה על ידי שירות הסטרימינג פריים וידאו ועלה ב-2 ביולי 2021.
גורלה של מלחמה עתידנית נשען על יכולותיו של אדם אחד להתעמת עם רוחות הרפאים של עברו.
האנושות של שנת 2048 מפסידה לכוח פולש המוני של חייזרים אגרסיביים - וכדי להילחם בחזרה, מדענים מפתחים דרך לגייס חיילים מהעבר (משנת 2022) ולשגר אותם לעתיד כדי לעזור לשארית המין האנושי להילחם במלחמה.
הקישור לעתיד ולעבר הוא לשבוע אחד בלבד כל פעם, ואזרחים מהעבר נלחמים לצד ילדיהם ונכדיהם מהעתיד בסבבים ומנסים למצוא דרך להשמיד את החייזרים או למנוע מהם מלכתחילה לנצח, לפני שתושבי העולם כולו יכחדו.
בפברואר 2019 הוכרז כי כריס פראט נמצא במשא ומתן לככב סרט (שהיה ידוע אז בשם Ghost Draft) ואשר אמור להיות מבוים על ידי כריס מקיי.
בחודש יולי לוהקה איבון סטרהובסקי לתפקיד הנשי הראשי.
ג'יי קיי סימונס, בטי גילפין, סם ריצ'רדסון, תיאו פון, יסמין מתיוס, קית' פאוורס לוהקו באוגוסט, עם מרי לין רייסקוב, אדווין הודג', ועוד צוות שחקנים שהצטרף בספטמבר.
הסרט זכה לכותרת "מלחמת המחר".
מעצב ההפקה קן ברתלמי עיצב את החייזרים לסרט.
הצילומים החלו ב-1 בספטמבר 2019, באטלנטה ובאיסלנד.
הצילומים הושלמו ב-12 בינואר 2020.
במקור אמור היה הסרט לצאת לאקרנים ב-25 בדצמבר 2020 על ידי Paramount Pictures, אך עקב מגפת הקורונה הוא הוסר מלוח הזמנים ויציאתו נדחתה מאוחר יותר ל-23 ביולי 2021, במקום "משימה בלתי אפשרית 7", שנדחתה למועד מאוחר יותר.
מלחמת הכוכבים: מלחמת המשובטים הוא סרט קולנוע אמריקאי משנת 2008 בהנפשה ממוחשבת, מסוגת אופרת חלל, אשר בוים על ידי דייב פילוני, הופק על ידי לוקאס פילם והופץ על ידי האחים וורנר.
זהו סרט ההנפשה המלא הראשון בזיכיון "מלחמת הכוכבים", כאשר עלילתו מתרחשת זמן קצר לאחר אירועי הסרט "פרק 2 - מתקפת המשובטים", בתחילת מלחמת המשובטים.
בעוד שאנאקין סקייווקר והחניכה החדשה שלו, אסוקה טאנו, מנסים למסור את הילד בחזרה לאביו, אובי ואן קנובי ופאדמה אמידאלה מובילים חקירות נפרדות כדי לחשוף את מזימתו של דוקו.
הסרט הוצג בבכורה ב-10 באוגוסט 2008 בתיאטרון המצרי של גראומן , וחמישה ימים לאחר מכן יצא לאקרנים.
הוא קיבל ביקורות שליליות בעיקר בשל סגנון הסיפור וההנפשה שלו, והכניס 68.3 מיליון דולר ברחבי העולם, מה שהופך אותו לסרט מלחמת הכוכבים עם ההכנסות הנמוכות ביותר עד כה.
הסרט משמש כפיילוט לסדרת הטלוויזיה באותו השם, שהוצגה לראשונה ברשת Cartoon Network חודשיים לאחר יציאת הסרט לאקרנים.
מלחמת הלובסטרים הייתה סכסוך בין ברזיל וצרפת בקשר לדיג לובסטרים בין השנים 1961–1963. הסכסוך החל לאחר שממשלת ברזיל סירבה לאפשר לדייגים צרפתים לדוג לובסטרים במרחק של 100 מייל מהחוף הצפון–מזרחי שלה בטענה שהלובסטרים זוחלים על המדף היבשתי.
לעומתה, צרפת טענה שהלובסטרים שוחים, וככאלה הרשות לדוג אותם נתונה לדייגים בצורה חופשית.
המחלוקת נפתרה באופן חד צדדי כשברזיל הרחיבה את תחום המים הטריטוריאליים שלה למרחק 200 מייל מהחוף, כך שכלל גם את בית הגידול של הלובסטרים.
על אף שהסכסוך התקיים זמן רב לפני כינון חוק הים, הוא הסתיים בחתימה על הסכם ב-10 בדצמבר 1964, שהתיר ל-26 ספינות צרפתיות לדוג במקום למשך חמש שנים, בתנאי שיעבירו חלק מהרווחים לידי הדייגים הברזילאים.
ב-21 בפברואר 1961, מספר קבוצות דייגים ממאוריטניה שהייתה בשליטת צרפת, החליטו להרחיב את תחום הדייג שלהן לצד השני של האוקיינוס האטלנטי.
הן התמקמו מול חופי ברזיל בנקודה שבה הלובסטרים נמצאים בעומק של 76–198 מטרים.
בעקבות תלונות של הדייגים המקומיים על סירות דיג צרפתיות, הורה האדמירל ארנולדו טוסקנו לשתי קורבטות להתייצב באזור הדיג של הצרפתים.
לאחר שטענות הדייגים אומתו, הורה מפקד כלי השיט הברזילאי לצרפתים לשוט לכיוון מים עמוקים יותר, ולהותיר את המדף היבשתי לכלי שיט ברזילאים קטנים יותר.
המצב הפך למתוח, אחרי שהצרפתים סירבו ויצרו קשר עם ממשלת צרפת בבקשה שתשלח משחתת שתלווה אותם, מה שגרם לברזילאים להעלות את מצב הכוננות שלהם.
באותו היום, שר החוץ של ברזיל, הרמס לימה, הגדיר את ההתנהלות הצרפתית כעוינת: "הגישה הצרפתית לא קבילה, וממשלתנו לא תיסוג.
במקביל, נשיא צרפת, שארל דה גול, הגיב בכך ששלח משחתת שתגן על סירות הדיג, אך בטרם הגיעה היא הוחזרה, כדי למנוע הסלמה.
נשיא ברזיל, ז'ואאו גולאר, הציב בפני הצרפתים אולטימטום של 48 שעות להסיג את סירות הדיג, אך ב-2 בינואר 1962, כשהן סירבו לעזוב את המקום, לכד הצי הברזילאי את הספינה הצרפתית Cassiopée שהייתה מול חופי ברזיל.
באפריל 1963 הגיע המצב לסף מלחמה.
ב-6 ביולי 1966, הטריבונל האדמיניסטרטיבי של רן דן בטענת ממשלת צרפת לפיה לובסטרים הם דגים מפני שהם שוחים, וככאלה הם לא נחשבים לחלק מהמדף היבשתי.
ברזיל טענה כי לובסטרים דומים לצדפות בכך שהם נעים על תחתית האוקיינוס וככאלה הם כן חלק מהמדף היבשתי.
האדמירל פאולו מוריירה דה סילבה, מומחה באוקיינוגרפיה מטעם הצי הברזילאי, טען כי קבלה של הטענה הצרפתית לפיה הלובסטר ש"מקפץ" על קרקעית הים שוחה, דומה לטענה שלפיה הקנגורו שקופץ הוא ציפור.
בנוסף, נקבע בקשר לטענות הדייגים לפיהן הם זכאים לפיצוי על ההפסדים שלהם מהדיג מממשלת צרפת, כי הממשלה אינה אחראית לכך בשל הפעולה החד-צדדית של ברזיל.
ההחלטה דחתה את הטענות לפיהן ממשלת צרפת אישרה לבעלי הספינות לשלוח את כלי השיט שלהם לדיג לובסטרים בים הפתוח.
נמסר כי הרישיונות שהוענקו היו למפקדי כלי השיט ולא לבעליהם, וכי הוחלט להסמיך אותם לפקד על הספינות בים פתוח, ולא באזור מסוים.
אין ראיות לכך שממשלת צרפת אישרה את הדיג הספציפי הזה, ולכן הטענה נדחתה.
מלחמת הכלות הוא סרט קומדיה רומנטית משנת 2009 בבימויו של גארי ויניק, עם קייט הדסון ואן האת'וויי בתפקידים הראשיים.
העלילה היא על שתי חברות ילדות שחלמו להתחתן בתאריכים סמוכים והפכו לאויבות בנפש לאחר שיבוש בקביעת תאריכי חתונתן.
הסרט קיבל ביקורות פושרות אך היה שובר קופות.
אוליביה "ליב" לרנר (קייט הדסון) ואמה אלן (אן האת'וויי) היו חברות ילדות צמודות אחת לשנייה.
לאחר שצפו בגיל 10 בחתונה במלון פלאזה החליטו להתחתן שם בהגיע זמנן.
ליב הפכה לעורכת דין מצליחה ועשירה ואמה הפכה למורה.
כעת ליב מאורסת לדניאל (סטיב האווי) ואמה מאורסת לפלטשר (כריס פראט) שתיהן רוצות להתחתן במלון פלאזה ונרשמות אצל מארגנת החתונות מריון סט.
למריון יש שני מקומות פנויים ב-6 ביוני ואחד ב-27.
בגלל טעות הן מקבלות אותו תאריך לחתונה, הן מוצאות את הכלה שקבלה ב-27 (קייסי וילסון) אבל היא מסרבת לוותר.
כעת מתחילה מלחמה מי תוותר על ה-6 ביוני.
אף אחר לא מוותרת והן מתחילות להתפרע ולהפריע אחת לשנייה, ליב נעזרת בעובד שלה קווין (מייקל ארדן) ואמה במורה המעצבנת דב (קריסטן ג'ונסטון).
אמה שולחת בונבונירות שוקולד לליב כדי שתשמין וליב מחליפה לה בהיחבא את הספריי לחום אמה מתגנבת למספרה של ליב, מחדירה לשמפו שלה צבע כחול ומגיעה למסיבת הרווקות של ליב, מתחרה איתה ולמעשה הורסת לה את המסיבה.
ביום החתונה הכפולה מחדירה ליב קלטת שבה נראית אמה פרועה ומשתוללת.
אמה מתפרצת לחתונתה של ליב ושתיהן מתקוטטות על הרצפה לתדהמתם של המוזמנים.
פלטשר לא תומך באלן והיא עוזבת אותו ומתחברת לנייתן (בריאן גרינברג) אחיה של ליב והם נישאים.
כעבור שנה הן נפגשות ומסתבר ששתיהן בהיריון ותאריך הלידה לשתיהן הוא 3 במרץ...
שם השחקן/יתשם הדמותהערותקייט הדסוןאוליביה "ליב" לרנראן האת'ווייאמה אלןבריאן גרינברגנייתן לרנראח של ליבכריס פראטפלטשר פלמסוןארוס של אמהסטיב האווידניאלארוס של ליבקנדיס ברגןמריון סט.
קלרמארגנת חתונותג'ון פנקוג'ון אלןאבא של אמהקריסטן ג'ונסטוןדב דלגדוידידה של אמהקייסי וילסוןכלהמייקל ארדןקוויןעוזר של ליב
המלחמה הסתיימה במרץ 1839 עם שלום בתיווך בריטי.
ההתערבות באה בעקבות טענות רבות של אזרחים צרפתים על אובדן עקב אי שקט במקסיקו.
זו תהיה הראשונה מבין שתי פלישות צרפתיות למקסיקו; התערבות שנייה, גדולה יותר, התרחשה בשנות ה-60 של המאה ה-19.
במהלך השנים הראשונות של הרפובליקה המקסיקנית החדשה היה אי סדר אזרחי נרחב כאשר הפלגים התחרו על השליטה במדינה.
הקרבות הביאו לעיתים קרובות להרס או ביזה של רכוש פרטי.
לאזרחים רגילים היו מעט אפשרויות לתבוע פיצויים מכיוון שלא היו להם נציגים לדבר בשמם.
זרים שרכושם ניזוק או הושמד על ידי פורעים או שודדים בדרך כלל גם לא הצליחו לקבל פיצויים מממשלת מקסיקו והם החלו לפנות לממשלות שלהם בבקשת עזרה ופיצוי.
יחסים מסחריים בין צרפת למקסיקו התקיימו לפני ההכרה של ספרד בעצמאותה של מקסיקו ב-1830, ולאחר כינון יחסים דיפלומטיים הפכה צרפת במהירות לשותפת הסחר השלישית בגודלה של מקסיקו.
עם זאת, סחורות צרפתיות היו כפופות למיסים גבוהים יותר מכיוון שצרפת עדיין לא השיגה הסכמי סחר דומים לאלו שנקבעו על ידי ארצות הברית ובריטניה, שתי שותפות הסחר הגדולות של מקסיקו.
בתלונה למלך לואי-פיליפ, שף קונדיטור צרפתי הידוע רק בשם מסייה רמונטל טען שבשנת 1832 קצינים מקסיקנים בזזו את חנותו בטקוביה (אז עיירה בפאתי מקסיקו סיטי).
עם זאת, מקורות מקסיקנים טוענים כי השוטרים, מהממשלה של סנטה אנה, פשוט סירבו לשלם עבור החשבונות שלהם.
רמונטל דרש 60,000 פסו כפיצוי על הנזק (הערך של החנות שלו היה פחות מ-1,000 פסו).
כשהנשיא אנסטסיו בוסטמנטה לא שילם את הכסף, הורה המלך הצרפתי לצי תחת אדמירל משנה שארל בודין להכריז ולבצע סגר על כל הנמלים המקסיקנים במפרץ מקסיקו מיוקטן לריו גראנדה, להפציץ את המבצר המקסיקני של סן חואן דה אולואה, ולהשתלט על העיר וראקרוס, שהייתה הנמל החשוב ביותר על חוף המפרץ.
כוחות צרפת כבשו את וראקרוס בדצמבר 1838 ומקסיקו הכריזה מלחמה על צרפת.
עם הפסקת הסחר, המקסיקנים החלו להבריח יבוא למקסיקו דרך קורפוס כריסטי (אז חלק מרפובליקת טקסס).
מחשש שצרפת תחסום גם את נמלי הרפובליקה, גדוד של כוחות טקסניים החל לסייר במפרץ קורפוס כריסטי כדי לעצור את המבריחים המקסיקניים.
קבוצת הברחה אחת נטשה את מטענם של כמאה חביות קמח על החוף בפתח המפרץ, ובכך העניקה לפלור בלוף את שמו.
עד מהרה שלחה ארצות הברית את הסקונר "וודברי" לעזור לצרפתים במצור שלהם.
בינתיים, כשהוא פועל ללא סמכות ממשלתית מפורשת, אנטוניו לופס דה סנטה אנה, הידוע בהנהגתו הצבאית, חזר מהפרישה מאסיינדה שלו בשם "מנגה דה קלאו" ליד חלפה וסקר את ההגנות של וראקרוס.
הוא הציע את שירותיו לממשלה, שהורתה לו להילחם בצרפתים בכל אמצעי הכרחי.
הוא הוביל את הכוחות המקסיקניים נגד הצרפתים ולחם בקרב וראקרוס (1838).
בהתכתשות עם המשמר האחורי של הצרפתים, סנטה אנה נפצע ברגלו מירי קלע אשכול צרפתי.
רגלו נקטעה ונקברה בטקס צבאי.
מנצל את פצעיו בתעמולה רהוטה, סנטה אנה תפס בחזרה את השלטון.
הכוחות הצרפתיים נסוגו ב-9 במרץ 1839 לאחר שנחתם הסכם שלום.
כחלק מהאמנה האמורה ממשלת מקסיקו הסכימה לשלם 600,000 פסו כפיצויים לאזרחים צרפתים בעוד שצרפת קיבלה הבטחות להתחייבויות סחר עתידיות במקום פיצויי מלחמה.
עם זאת, סכום זה מעולם לא שולם והוא שימש מאוחר יותר כאחת ההצדקות להתערבות הצרפתית השנייה במקסיקו בשנת 1861.
בעקבות הניצחון המקסיקני ב-1867 והתמוטטות הקיסרות הצרפתית השנייה ב-1870, מקסיקו וצרפת לא חידשו את היחסים הדיפלומטיים עד 1880 כאשר שתי המדינות ויתרו על טענות הקשורות למלחמות.
מלחמת הכוכבים: צוות שלד היא סדרת טלוויזיה אמריקאית מסוגות המדע בדיוני והרפתקאות הסדרה מתמקדת בקבוצת ילדים שהולכת לאיבוד בגלקסיה ומחפשת את הדרך הביתה.
הסדרה היא חלק מהזיכיון של "מלחמת הכוכבים", ומתרחשת לאחר אירועי הסרט "מלחמת הכוכבים - פרק 6: שובו של הג'דיי" (1983).
הסדרה עלתה לשידור בדיסני+ ב-2 בדצמבר 2024.